Estepa (bioma)

:*Iste articlo tracta sobre a estepa como [[bioma]]. Pa atros emplegos d'a parola estepa se veiga [[estepa (desambigación)]].

A *'estepa*' (d'o [[idioma francés|francés]] <*steppe*, que la prene d'o [[idioma ruso|ruso]] <степь, *step*) ye un [[bioma]] formau por una gran extensión de [[hierba]] a consecuencia de tener precipitacions escasas y condicions [[clima]]ticas extremas, que privan que se pueda fer garra atro tipo de comunidat vechetal. Pueden contener tamién [[arbusto]]s de baixo porte, y en cheneral ye dominada por especies resistents.

Se sole trobar en rechions que sían luent d'a [[mar]], con [[clima arido|climas aridos]] u [[clima semiarido|semiaridos]] y gran [[clima continental|continentalidat]] que determina firmes diferencias de temperatura entre o [[verano]] y l'[[hibierno]] y mesmo entre o [[día]] y a [[nueit]].

== Tipos d'estepas ==

=== Estepas d'Asia ===

As estepas [[asia]]ticas son as que mas extensión ocupan sobre o [[Tierra|planeta]]. Son asociadas a un [[clima semiarido]] que se caracteriza por un verano caloroso y un hibierno muit frío y seco.

Debiu a las duras condicions climaticas, as estepas son habitadas por una variedat tansa d'especies animals, que incluye [[rabanyo]]s d'herbivoros que se desplazan grans distancias, como os [[Equus ferus caballus|caballos]]. Tamién i ha una gran variedat de [[Rodentia|radedors]] y [[au corredera|aus correderas]]. Entre os animals que son adaptaus a iste tipo de biomas se troban os siguients: [[Aquila nipalensis|alica d'estepa]], [[Saiga tatarica|antilop saiga]], [[Otis tarda|avutarda]], [[Equus ferus przewalskii|caballo de Przewalski]], [[Anthropoides virgo|gruda damisela]], [[Marmota bobak|marmota bobac]], a [[Bathyergidae|rata tabonera]] *Spalax* menor y a [[Testudines|tartuga]] rusa (*Testudo horsfieldii*).

A vechetación ye de tipo [[xerofilia|xerofilo]]; ixo quiere dicir, plantas adaptadas a la manca d'[[augua]], con [[radiz|venas]] profundas.

=== Estepa nortamericana ===

En [[America d'o Norte]], as [[Grans Planas]] se prolargan dende o sud de [[Canadá]] dica o norte de [[Mexico]], entre os estaus [[Estaus Unius|estausunidenses]] de [[Colorado]], [[Kansas]], [[Montana]], [[Nebraska]], [[Nuevo Mexico]], [[Dakota d'o Norte]], [[Oklahoma]], [[Dakota d'o Sud]], [[Wyoming]] y [[Texas]]. En ixas planas predomina un paisache d'estepa anque caracterizada por un clima menos severo que o d'as estepas asiaticas.

A fauna que habita las estepas nortamericanas se caracteriza por a presencia de radedors *Cynomys'', bisonts americanos y uapitís. A vechetación se forma de grans praus an que la pastura creixe dica baixa altaria.

### Estepa subtropical mediterrania

En o sud d'Europa, en as rechions arredol d'a mar Mediterrania, tamién se troba tacas d'estepa en enclaus concretos que reciben cantidaz extraordinariament baixas de plevia y suportan altas temperaturas diurnas en verano. Son eixemplos d'iste tipo d'estepas as que se troba en a isla de Sicilia, en a provincia d'Almería u en a depresión d'Ebro.

En Aragón existe bel espacio natural protechito asociau a lo paisache estepario que sinyoreya buena cosa d'a val d'Ebro y a la suya fauna y flora endemicas. En o termino municipal de Belchit tenemos la Lomaza y a reserva de lo Planerón.

### A pampa y a puna sudamericanas

En America d'o Sud existe tipos diferents de biotopos esteparios que s'estendillan muitos kilometros en paises como Paraguai, Archentina u Chile.

A pampa forma grans extensions de pradera en as latituz calidas y frías que miran cara a l'Atlantico sud, que se torna estepa pura y ye poco poblada en buena cosa d'o territorio.

A puna en cambio ye un tipo d'estepa fría propia d'as grans altarias en a cordelera andina, caracterizada por unas condicions climaticas de tot extremas y variacions de temperatura que se troba entre as mas importants d'o planeta. En a puna nortenya u de montanya, o factor climatico limitador no ye la manca d'augua, pus as extensions herbacias s'intercalan con ríos y lagunas d'orichen glacial, sino os fuertes vientos y as temperaturas baixismas que se i rechistra.

A puna limita tamién con o disierto d'Atacama en Chile, formando en ixes puntos una estepa calida y extremadament xerofila a on que habitan animals como a vicunya, o condor andino u as chinchillas.

## Referencias

## Se veiga tamién

*Estepa pontica.
*Estepa baraba.
*Estepa rusa.
*Mamut d'estepa.

## Vinclos externos